ट्रक चालकों को कटोरी के नाप से बेच रहा था चूरापोस्त, एक काबू
नेशनलहाई-वे 65 पर लितानी मोड़ के निकट के कटोरी के नाप से ट्रक चालकों को नशीला पदार्थ चूरापोस्त बेचते हुए कल्लर भैणी गांव निवासी सुरेश को पुलिस ने गिरफ्तार किया है। पुलिस ने आरोपित के कब्जे से एक टाट की बोरी भरे साढ़े 16 किलोग्राम चूरापोस्त को बरामद किया है। डीएसपी की बरवाला जयपाल की मौजूदगी में जांच के लिए सैंपल लिए गए हैं। पुलिस आरोपित को आज अदालत में पेश करेगी।
एसपी के निर्देश पर अपराधियों की धरपकड़ के लिए चलाए जा रहे अभियान के तहत एएसआई सुरेंद्र कुमार अपने सहयोगी एचसी अमित कुमार, विक्रम सिंह, ईएचसी कुलदीप सिंह गश्त में मंगलवार को दोपहर कल्लर भैणी बस अड्डा पर थे। इसी दौरान सूचना मिली कि नेशनल हाई-वे नं. 65 पर लितानी मोड़ की तरफ सड़क के पश्चिम साइड में दो होटलों के पीछे बने एक मकान के पास कल्लर भैणी सुरेश चूरापोस्त की बोरी लिए हुए बैठा है। हाईवे से गुजरने वाले ट्रकों के चालकों को एक कटोरी के नाप से चूरापोस्त लेकर जाते देखा है। इस सूचना के बाद सक्रिय हुई पुलिस ने टीम मौके पर रेड की तो एक व्यक्ति टाट की बोरी का मुंह बांध रहा था। पुलिस ने उसे काबू कर लिया और नाम पूूछा तो उसने अपना नाम सुरेश कुमार बताया।
नेशनल हाईवे 65 पर कल्लर भैणी गांव के निकट 16 किलोग्राम चूरापोस्त बरामद
hin_Deva hin_Deva hin_Deva bho_Deva